**Ministerstvo zdravotníctva Slovenskej republiky**

ako sprostredkovateľský orgán pre Integrovaný regionálny operačný program

v zastúpení Ministerstva pôdohospodárstva a rozvoja vidieka Slovenskej republiky ako riadiaceho orgánu pre Integrovaný regionálny operačný program

**v y h l a s u j e**

**AKTUALIZÁCIU č. 1**

**k výzve na predkladanie projektových zámerov**

za účelom integrácie primárnej zdravotnej starostlivosti formou budovania centier integrovanej zdravotnej starostlivosti

|  |  |
| --- | --- |
| **Kód výzvy** | **IROP-PO2-SC212-PZ-2018-8** |
| **Prioritná os** | **2 Ľahší prístup k efektívnym a kvalitnejším verejným službám** |
| **Špecifický cieľ** | **2.1.2 Modernizovať zdravotnícku infraštruktúru za účelom integrácie primárnej zdravotnej starostlivosti** |

...............................................................................

Andrea KALAVSKÁ

ministerka zdravotníctva Slovenskej republiky

# DÁTUM VYDANIA, CIEĽ, OBSAH A PRÁVNY ZÁKLAD AKTUALIZÁCIE

|  |  |
| --- | --- |
| **Dátum vydania aktualizácie** | **30. mája 2018** |
| **Cieľ aktualizácie** | Aktualizáciou výzvy na predkladanie projektových zámerov za účelom integrácie primárnej zdravotnej starostlivosti formou budovania centier integrovanej zdravotnej starostlivosti č. IROP-PO2-SC212-PZ-2018-8 (ďalej len „aktualizácia“) sa zabezpečujú transparentné podmienky pri predkladaní projektových zámerov vzhľadom na usmernenia a výklad k jednotlivým častiam zverejnenej výzve, ktoré boli zverejnené žiadateľom poskytnuté v súlade s bodom výzvy „1.7 Kontaktné údaje poskytovateľa a spôsob komunikácie s poskytovateľom“. Cieľom aktualizácie je poskytnúť všetkým žiadateľom primerané rovnaké časové obdobie na prípravu žiadosti na predloženie projektového zámeru. |
| **Obsah aktualizácie** | Úprava textu výzvy v časti 1.2 Dĺžka trvania výzvy na predkladanie projektových zámerov. |
| **Právny základ aktualizácie** | Touto aktualizáciou MZ SR ako sprostredkovateľský orgán pre Integrovaný regionálny operačný program (ďalej aj “SO pre IROP“) v súlade s ustanovením § 17 ods. 6 zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov (ďalej len ,,zákon o príspevku z EŠIF“) mení výzvu spôsobom, ktorým nedochádza k podstatnej zmene podmienok poskytnutia príspevku a je v súlade s § 17 ods. 2 tohto zákona. |

# ZMENY NA ZÁKLADE POŽIADAVKY A ZDÔVODNENIE ZMIEN

## 1.2 Dĺžka trvania výzvy na predkladanie projektových zámerov

V časti 1 Formálne náležitosti, bod 1.2 Dĺžka trvania výzvy na predkladanie projektových zámerov, výzvy sa vypúšťa text „Dátum uzavretia: 8. júna 2018“ a nahrádza sa novým znením nasledovne:

***„Dátum uzavretia: 29. júna 2018.“***

Zdôvodnenie zmeny:

SO IROP prijalo rozhodnutie aktualizovať výzvu na predkladanie projektových zámerov z dôvodu vydaných usmernení a poskytnutia vysvetľujúcich otázok predkladaných žiadateľmi. Bola zverejnená aktualizácia Implementačnej stratégie – systém integrovaného poskytovania zdravotnej starostlivosti, v ktorej sa precizoval text nadväzne na predložené otázky zo strany oprávnených žiadateľov. Touto úpravou nedošlo k zmene, ktorá by mala vplyv na zmenu podmienok poskytnutia príspevku stanovených v zverejnenej výzve. Aktualizovaná stratégia je zverejnená na internetovej stránke MZ SR <http://www.health.gov.sk/?izp3>, .

# Dokumenty dotknuté zmenou

Touto aktualizáciou nie sú dotknuté ostatné ustanovenia a dokumenty zverejnené v rámci predmetnej výzvy ostávajú platné bezo zmeny.

Úplné znenie dokumentu dotknutého zmenou vo forme so sledovaním vykonaných zmien je zverejnený na webovom sídle SO pre IROP <http://mpsr.sk/sk/index.php?navID=373>. Zmenený dokument má označenie „(Názov dokumentu)\_aktualizácia\_1“.

# Účinnosť zmien

Aktualizácia a zmeny z nej vyplývajúce sú účinné dňom jej zverejnenia.